《和朱使欣二首》
唐代·张说

南土多为寇，西江尽畏途。山行阻篁竹，水宿碍萑蒲。

使越才应有，征蛮力岂无。空传人赠剑，不见虎衔珠。

江势连山远，天涯此夜愁。霜空极天静，寒月带江流。

思起南征棹，文高北望楼。自怜如坠叶，泛泛侣仙舟。

作者简介：张说(667年～730年) 唐代文学家，诗人，政治家。字道济，一字说之。原籍范阳（今河北涿县），世居河东（今山西永济），徙家洛阳。